Document ID: 31995D0136

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Μαρτίου 1995 σχετικά με τη σύναψη συμφωνίας μεταξύ της Ευρωπαϊκής Κοινότητας και της Αυστρίας σύμφωνα με το άρθρο XXVIII της ΓΣΔΕ (95/136/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση,
την πρόταση της Επιτροπής,
Εκτιμώντας:
ότι το Συμβούλιο, στις 19 Δεκεμβρίου 1994, εξουσιοδότησε την Επιτροπή να αποσύρει, δυνάμει του άρθρου XXVIII παράγραφος 5 της ΓΣΔΕ, δασμολογική ποσόστωση 20 000 κεφαλών με δασμό 6 % για αγελάδες και δαμάλεις, εκτός εκείνων που προορίζονται για σφαγή, της γκρίζας, καφέ και κίτρινης φυλής καθώς και της φυλής με στίγματα Simmental και Pinzgau, να αρχίσει διαπραγματεύσεις με τα αρμόδια συμβαλλόμενα μέρη και να αντικαταστήσει την προαναφερθείσα παραχώρηση με δασμολογική ποσόστωση 5 000 κεφαλών με τον ίδιο δασμολογικό συντελεστή 7
ότι η πρόθεση για την απόσυρση της προαναφερθείσας παραχώρησης ανακοινώθηκε στην ΓΣΔΕ 7
ότι η Αυστρία διέθετε τα αρχικά διαπραγματευτικά δικαιώματα και αποτελούσε βασικό προμηθευτή βάσει της ποσόστωσης 7
ότι οι διαπραγματεύσεις με την Αυστρία έλαβαν χώρα και περατώθηκαν στις 21 Δεκεμβρίου 1994 7
ότι οι διαπραγματεύσεις αυτές κατέληξαν στη συνημμένη συμφωνία, η έγκριση της οποίας είναι προς το συμφέρον της Κοινότητας,
ΑΠΟΦΑΣΙΖΕΙ:
Άρθρο 1
Η συμφωνία μεταξύ της Ευρωπαϊκής Κοινότητας και της Αυστρίας σχετικά με τη δασμολογική ποσόστωση 5 000 κεφαλών για αγελάδες και δαμάλεις εγκρίνεται εξ ονόματος της Ευρωπαϊκής Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το(τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία δεσμεύοντας την Κοινότητα.
Άρθρο 3
Η παρούσα απόφαση παράγει αποτελέσματα από την πρώτη ημέρα μετά από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 31 Δεκεμβρίου 1994.
Βρυξέλλες, 14 Μαρτίου 1995.

Labels: 3
15
18
6